stanford-oval/wikipedia huggingface dataset:
Isotretinoiini

| --- | --- |

Isotretinoiini
Systemaattinen (IUPAC) nimi
(2Z,4E,6E,8E)-3,7-dimetyyli-9-(2,6,6-trimetyylisykloheksen-1-yyli)nona-2,4,6,8-tetreenihappo
Tunnisteet
CAS-numero: 4759-48-2
ATC-koodi: D10AD04
PubChem CID: 5282379
DrugBank: DB00982
Kemialliset tiedot
Kaava: C20H28O2 
Moolimassa: 300,435 g/mol
SMILES: Etsi tietokannasta: eMolecules, PubChem
Fysikaaliset tiedot
Liukoisuus veteen: 140 g/l
Farmakokineettiset tiedot
Hyötyosuus:  ?
Proteiinisitoutuminen: 99,9%
Metabolia: Hepaattinen
Puoliintumisaika: 10-20 tuntia
Ekskreetio: Renaalinen
Terapeuttiset näkökohdat
Raskauskategoria:  X(AU) 
Reseptiluokitus:  Reseptivalmiste
Antotapa: Topikaalinen, oraalinen
Isotretinoiini on A-vitamiinin johdannainen ja kuuluu retinoidien lääkeryhmään. Retinoideja käytetään tavallisesti iho-ongelmien hoitoon.
Isotretinoiini-valmisteella hoidetaan sellaisia vaikeita aknemuotoja, joihin eivät ole tehonneet muut hoidot, kuten suun kautta otettavat antibioottihoidot ja paikallinen hoito. Tällaisia vaikeita aknemuotoja ovat esimerkiksi nodulaarinen akne, onteloakne (acne conglobata) ja akne, johon liittyy pysyvä arpeutumisen vaara.
Lääkkeen vaikutus kohdistuu talirauhasiin, joiden ylituotantoa se hillitsee. Lisäksi se rauhoittaa ihon tulehdusta. Lääke saattaa auttaa hankaliinkin oireisiin. Haittavaikutusten vuoksi lääkettä käytetään kuitenkin vain huolella harkituissa tapauksissa, joissa sairaus on todella vaikea.
Isotretinoiinia voivat määrätä ainoastaan sellaiset ihotautilääkärit, joilla on asiantuntemusta systeemisten retinoidien käytöstä vaikean aknen hoidossa, tai heidän valvonnassaan toimivat lääkärit. Lääkärin on tunnettava perusteellisesti isotretinoiinihoidon riskit ja seurantavaatimukset.
Isotretinoiini on teratogeeninen (sikiöepämuodostumia aiheuttava), eli se voi vahingoittaa syntymätöntä lasta (esim. aiheuttaa keskushermoston poikkeavuuksia, kasvojen poikkeavuuksia ja sydämen ja verisuonten poikkeavuuksia), vaikka lääkettä otettaisiin vain lyhyt aika raskauden aikana. Myös keskenmenon vaara on suurempi.
On myös epäilty, että isotretinoiinin käyttö lisäisi itsetuhoisuutta. Valmisteen seurannassa ei tästä ole saatu yksiselitteistä näyttöä.
Isotretinoiini-valmisteiden kauppanimiä Suomessa ovat muun muassa Roaccutan, Isotretinoin Ratiopharm, Isotretinoin Actavis, Isotretinoin Alternova ja Isotretinoin Orifarm.
Isotretinoiinin kemiallinen kaava on C20H28O2, moolimassa 300,435 g/mol, sulamispiste 174–177 °C ja CAS-numero 4759-48-2.
Aiheesta muualla

PubChem: Isotretinoin (englanniksi)
DrugBank: Isotretinoin (englanniksi)
Human Metabolome Database: 13-cis-Retinoic acid (englanniksi)
Kyoto Encyclopedia of Genes and Genomes (KEGG): Isotretinoin (englanniksi)
ChemBlink: Isotretinoin (englanniksi)
Miekka kivessä

| Miekka kivessä> The Sword in the Stone |
| --- | --- |

Ohjaaja:  Wolfgang Reitherman
Käsikirjoittaja:  Bill Peet  T. H. White
Perustuu:  T. H. Whiten romaaniin Miekka kivessä (1938)
Tuottaja:  Walt Disney
Säveltäjä:  George Bruns Shermanin veljekset (laulut)
Leikkaaja:  Donald Halliday
Pääosat:  Sebastian Cabot Karl Swenson Junius Matthews Martha Wentworth
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  Walt Disney Studios Motion Pictures Disney+
Ensi-ilta:   1963-12-2525. joulukuuta 1963 (Yhdysvallat)  1965-12-1717. joulukuuta 1965 (Suomi)  
Kesto:  79 min
Alkuperäiskieli:  Englanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Miekka kivessä (engl. The Sword in the Stone) on vuonna 1963 valmistunut Walt Disney Picturesin tekemä animaatioelokuva. Tarina perustuu löyhästi legendaan kuningas Arthurista. Se kertoo Arttu-pojasta, joka kohtaa metsässä vanhan ukon, velho Merlinin. He muuttuvat taikakeinoin erinäköisiksi: kaloiksi, oraviksi ja muiksi olennoiksi. Elokuva sijoittuu 500-luvulle. Sen nimen antaa lumottu miekka, joka oli tiukasti kivessä kiinni. Elokuva on julkaistu VHS:nä, DVD:nä ja blu-rayna.
Elokuva perustuu kirjailija T. H. Whiten samannimiseen romaaniin, joka tunnetaan osana Whiten kuningas Arthurista kertovaa romaanisarjaa Muinainen ja tuleva kuningas (The Once and Future King).
Ääninäyttelijät

| Alkuperäinen näyttelijä | Suomalainen näyttelijä (vuoden 1965 dubbaus) | Suomalainen näyttelijä (vuoden 1993 dubbaus) | Rooli |
| --- | --- | --- | --- |
| Rickie Sorensen Richard Reitherman Robert Reitherman | Brita Koivunen | Antony Bentley | Arttu (Arthur) |
| Karl Swenson | Kauko Helovirta | Kauko Helovirta | Merlin |
| Junius Matthews | Marja Korhonen | Ilkka Moisio | pöllö Arkhimedes |
| Sebastian Cabot | ei tiedossa | Esa Saario | herra Hektor (1965) / Sir Ector (1993) |
| Norman Alden | ei tiedossa | Carl-Kristian Rundman | Sir Kay |
| Alan Napier | ei tiedossa | Aarre Karén | Sir Pelinore |
| Barbara Jo Allen | Pia Hattara | Seela Sella | keittiönainen |
| Martha Wentworth | Pia Hattara | Seela Sella | Matami Mim (1965) / Matami Mimmi (1993) |
| ? | Kauko Helovirta | Pekka Lehtosaari | Heraldin turnauksesta |
| Thurl Ravenscroft | ei tiedossa | Pekka Lehtosaari | Black Bart (ritari turnajaisissa) |
| Fred Darian | ei tiedossa | Tomi Kuusisto | balladilaulaja |
| Sebastian Cabot | Sauvo Puhtila | Esa Saario | kertoja |
| James MacDonald | James MacDonald | James MacDonald | susi |
Ääninäyttelijät > Suomenkielisten versioiden tuotannot > Vuoden 1965 suomenkielinen versio

Ohjaus: Aarne Tarkas
Suomennos: Lea Joutseno
Laulujen sanat: ei tiedossa
Tuotanto: Suomi-Filmi Oy
Ääninäyttelijät > Suomenkielisten versioiden tuotannot > Vuoden 1993 suomenkielinen versio

Käännös ja ohjaus: Pekka Lehtosaari
Äänitys: Magnus Axberg
Suomenkielinen Toteutus: Tuotantotalo Werne
Kirjallisuutta

Maltin, Leonard: The Disney Films, s. 216–218.  (Fourth edition)  New York:  Disney Editions, 2000.  ISBN 0-7868-8527-0.
Aiheesta muualla

Miekka kivessä Internet Movie Databasessa (englanniksi)
Jaavalaiset

| Jaavalaiset |
| --- | --- |
Jaavalaiset ovat Jaavan saarelta lähtöisin oleva etninen ryhmä. He muodostavat Indonesian suurimman kansan.
Jaavalaisia asuu Indonesiassa 83,2 miljoonaa ja ulkomailla joitakin miljoonia. Yhteensä jaavalaisia on noin 85 miljoonaa. Useimpien jaavalaisten äidinkieli on austronesialaisiin kieliin kuuluva jaava, mutta monet puhuvat myös indonesiaa. Enemmistö jaavalaisista on muslimeja. Merkittäviä jaavalaisvähemmistöjä on muun muassa Malesiassa, Surinamessa, Egyptissä ja Uudessa-Kaledoniassa.[lähde? ]
Aiheesta muualla

Kuvia tai muita tiedostoja aiheesta Jaavalaiset Wikimedia Commonsissa
Jadeveon Clowney

| Jadeveon Clowney |
| --- | --- |

Henkilötiedot
Syntynyt: 14. helmikuuta 1993 Rock Hill, Etelä-Carolina
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  121 kg
Pelipaikka:  puolustuksen linjamies
Seura
Pelinumero:  91
Seura:  Seattle Seahawks
Sarja:  NFL
Pelaajaura
Aik. seurat:  Houston Texans
NFL-varaus:  1. varaus, 2014 Houston Texans
Pääsarjaura:  2014–
Jadeveon Clowney (s. 14. helmikuuta 1993 Rock Hill, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan puolustuksen ulompi linjamies. Hän pelaa NFL-liigan Seattle Seahawksissa, ja pelasi ennen ammattilaisuraansa yliopistojalkapalloa Etelä-Carolinan yliopiston joukkueessa.
Clowney oli NFL:n varaustilaisuuden ensimmäinen varaus vuonna 2014.
Jo ennen ykkösvaraustaan Clowney oli amatööristatuksestaan huolimatta Yhdysvaltain urheilupiireissä erittäin tunnettu hahmo. Hän on isokokoiseksi pelaajaksi äärimmäisen atleettinen ja nopea.
Minnesota Swarm

| Minnesota Swarm |
| --- | --- |

Perustettu:  2004
Kaupunki:  Saint Paul, Minnesota
Kotiareena:  Xcel Energy Center
Sarja:  NLL
Divisioona:  Läntinen
Värit:                
Toimitusjohtaja:  Marty O'Neill
Päävalmentaja:  Duane Jacobs
Kapteeni:  Ryan Cousins Ryan Ward
Infobox OKNimi-testi OK: 
Minnesota Swarm on yhdysvaltalainen, Minnesotasta kotoisin oleva sisälacrosseseura. Joukkue liittyi NLL-liigaan kaudella 2004. Minnesota Swarm pelaa kotiottelunsa Xcel Energy Centerissa. Joukkueen edellinen omistaja, Minnesota Sports & Entertainment, joka omistaa myös NHL:n Minnesota Wild -joukkueen, osti oikeudet Montreal Expressilta 10. elokuuta 2004.
16. heinäkuuta 2008 John J. Arlotta ja hänen poikansa Andy Arlotta ilmoittivat virallisesti olevansa joukkueen uudet omistajat.
Philadelphia Wings ottelee Minnesota Swarmia vastaan näiden kotiareenalla Xcel Energy Centerissa.
Historia

Minnesota Swarm pelasi ensimmäisen näytösottelunsa 10. joulukuuta 2004 Colorado Mammothia vastaan. Joukkue veti paikalle yli 14 000 katsojaa, joka on ennätys NLL:n näytösotteluissa, vaikkakin suurin osa lipuista oli ilmaisia. Swarmin ensimmäinen virallinen kausiottelu käytiin Rochesterissa 1. tammikuuta 2005, jolloin vastassa oli Knighthawks. Swarm voitti pistein 12-11. Craig Conn teki ensimmäisen maalin seuran historiassa. Joukkueen ensimmäinen kotipeli käytiin 21. tammikuuta 2005 Buffalo Banditsia vastaan. Valmentajana ensimmäisellä kaudella toimi Mike Simpson ja toimitusjohtajana Marty O'Neill.
Hyökkääjä Craig Conn ja puolustaja Ryan Cousins valittiin itäisen divisioonan All-Star -joukkueeseen vuoden 2005 NLL All Star -kilpailuihin. Ryder Bateman puolestaan siirtyi Portland LumberJax -joukkueeseen kesken kauden. Swarm päätti kauden ennätysnumeroin 5-11. Elokuussa 2005 Adam Muellerista tuli joukkueen päävalmentaja.
Swarm selviytyi NLL:n pudotuspeleihin vuonna 2006 voitettuaan runkosarjassa kahdeksan ottelua ja hävittyään kahdeksan. Heinäkuussa 2006 Adam Mueller erosi valmentajan tehtävästään ja elokuussa hänet korvasi Duane Jacobs. Vuoden 2007 runkosarjassa Swarm voitti yhdeksän ottelua ja hävisi seitsemän ja pääsi jälleen pudotuspeleihin. Samana vuonna Marty O'Neill sai parhaan valmentajan tittelin.
Vuoden 2008 seitsemännellä viikolla Swarm johti ottelua New York Titansia vastaan ennätyksellisesti 12–0 ennen kuin vastustaja avasi pistetilinsä. Kolmantena peräkkäisenä kautena Swarm paransi runkosarjatulostaan (10 voittoa, 6 tappiota). Marty O'Neill nimettiin jälleen vuoden toimitusjohtajaksi.
Palkinnot ja kunniamaininnat

| Vuosi | Saaja | Palkinto |
| --- | --- | --- |
| 2009 | John J. Arlotta | Vuoden paras vuorovaikuttaja |
| 2008 | Marty O'Neill | Vuoden toimitusjohtaja |
| 2008 | Tom Garrity | Vuoden paras vuorovaikuttaja |
| 2008 | Ryan Cousins | Vuoden paras puolustuspelaaja |
| 2008 | Craig Point | Vuoden tulokas |
| 2007 | Marty O'Neill | Vuoden toimitusjohtaja  |
| 2007 | Ryan Cousins | Vuoden paras puolustuspelaaja |
Aiheesta muualla

Viralliset kotisivut (Arkistoitu – Internet Archive)
| Läntinen konferenssi | Itäinen konferenssi |
| --- | --- |
Calgary Roughnecks: Buffalo Bandits
Colorado Mammoth: Philadelphia Wings
Edmonton Rush: Rochester Knighthawks
Minnesota Swarm: Toronto Rock
Washington Stealth: 
Albany Attack | Anaheim Storm | Arizona Sting | Baltimore Thunder | Boston Blazers | Boston Blazers | Charlotte Cobras | Chicago Shamrox | Columbus Landsharks | Detroit Turbos | Montreal Express | New England Blazers | New Jersey Saints |
New Jersey Storm | New York Saints | New York Titans | Ontario Raiders | Orlando Titans | Ottawa Rebel | Pittsburgh Bulls | Pittsburgh CrosseFire | Portland LumberJax | San Jose Stealth | Syracuse Smash | Vancouver Ravens | Washington Power | Washington Wave
Isto Hiltunen (albumi)

| Isto Hiltunen Isto Hiltunen |
| --- | --- | --- |

Studioalbumin tiedot
 Äänitetty : 1994 Unirecords-studio
 Julkaistu: 1994
 Formaatti: CD, MC
 Tuottaja(t): Don Multanen Mikko Mäkinen
 Tyylilaji: iskelmä
 Levy-yhtiö: Finnlevy
 Levymerkki: F-Music
Listasijoitukset
  20.
Isto Hiltusen muut julkaisut
|   | Isto Hiltunen 1994 | Rakkauden laulu 1995 |
Isto Hiltunen on Isto Hiltusen esikoisalbumi, joka julkaistiin vuonna 1994. Sen tekijöistä monet ovat kotoisin entisen Jugoslavian alueelta, keskeisimpinä tuottaja Michael Goodman (myös sovittajana salanimellä Mikko Mäkinen) sekä säveltäjä Edo Mulahalilovic. Sanoitukset on tehnyt Turkka Mali.
Albumi myi platinaa ja pysyi Suomen virallisella listalla yhteensä 15 viikkoa, parhaimmillaan sijalla 20.
Kappaleet

Saavatko he joskus toisensa – 4.07 (säv. Edo Mulahalilovic, san. Turkka Mali, sov. Mikko Mäkinen)
Mä vielä luokses tuun – 3.17 (säv. Edo Mulahalilovic, san. Turkka Mali, sov. Mikko Mäkinen)
Luoksesi tahtoisin – 3.41 (Volio bih da si tu, säv. Zlatko Arslanagic, san. Turkka Mali)
Sua mä jos en saa – 3.31 (säv. Edo Mulahalilovic, san. Turkka Mali, sov. Mikko Mäkinen)
Tammen oksat – 3.21 (säv. Mikko Mäkinen, Ossi Nieminen, san. Turkka Mali, Ossi Nieminen, sov. Mikko Mäkinen)
Muistojani kannan – 3.54 (säv. Mugdim Avdic, san. Turkka Mali, sov. Mikko Mäkinen)
Vie terveiset naiselleni – 3.51 (säv. Mugdim Avdic, san. Turkka Mali, sov. Mikko Mäkinen)
Ei jäänyt suru sydämeeni – 3.37 (säv. Edo Mulahalilovic, san. Turkka Mali, sov. Mikko Mäkinen)
Takaisin – 4.51 (yhdessä Laura Voutilaisen kanssa, alk. Nekako s proljeca, säv. Zlatko Arslanagic, san. Turkka Mali)
Rinta rottingilla – 3.42 (säv. Mikko Mäkinen, san. Turkka Mali, Tapio Rautavaara)
Voisin antaa kaiken – 3.41 (säv. Edin Dino Dervishalidovic, san. Turkka Mali, sov. Mikko Mäkinen)
Soita mun silmiin kyyneleet – 4.21 (säv. Mugdim Avdic, san. Markka Tuli, sov. Mikko Mäkinen)
Aiheesta muualla

Isto Hiltunen discogs.com -sivustolla
Moncef Zerka

| 0 | 1 | 2 |
| --- | --- | --- |

Henkilötiedot
Syntymäaika: 30. elokuuta 1981 (ikä 43)
Syntymäpaikka: Orléans, Ranska
Pelipaikka: piilokärki
Pituus: 183 senttimetriä
Seura
Seura:  New England Revolution
Pelinumero: 19
Junioriseurat
:  US Orléans
Seurat
| Vuodet | Seura | O (M) |
| 1999–2000 2000–2009 2009–2011 2011 2011– |  AS Nancy B  AS Nancy  Nantes  Iraklis   New England Revolution | 49 (0) 176 (17) 35 (2) 9 (0) 7 (2) |
Maajoukkue
| 2001–2008 2004 |  Marokko  Marokko U-23 | 12 (3) 2 (0) |
 Seurajoukkueuran tilastot kattavat vain kansalliset sarjat, päivitetty 26. marraskuuta 2011.
Moncef Zerka (arab. منصف زرقا‎‎, s. 30. elokuuta 1981 Orléans, Ranska) on marokkolainen jalkapalloilija. Hyökkääjänä pelaava Zerka edustaa Major League Soccerissa New England Revolutionia.
Ura

Zerka aloitti jalkapalloilun US Orléansin junioreissa, josta hän siirtyi edustamaan Nancyn kakkosjoukkuetta kaudella 1999–2000. Seuraavalla kaudella hän siirtyi edustusjoukkueeseen kesken kauden ja edusti sittemmin joukkuetta aina vuoteen 2009 saakka. Zerka oli muun muassa ratkaisevassa roolissa joukkueen voitettua Ranskan liigacupin vuonna 2006.
18. elokuuta 2011 Zerka siirtyi vapaa-agenttina Yhdysvaltoihin New England Revolutioniin.
Maajoukkueura

Maajoukkuetasolla Zerka on edustanut Marokkoa vuosina 2001–2008. Hän oli mukana vuoden 2008 Afrikan-mestaruuskilpailuissa. Lisäksi Zerka pelasi myös Marokon alle 23-vuotiaiden maajoukkueessa vuoden 2004 kesäolympialaisissa.
Saavutukset

Ligue 2 mestaruus: 2005
Ranskan liigacup: 2006
Jacob Guntlack

| Jacob Guntlack |
| --- | --- |

Henkilötiedot
Syntynyt: 1744 Tukholma, Ruotsi
Kuollut: 16. tammikuuta 1771 Tukholma, Ruotsi
Jacob Guntlack (1744 Tukholma – 16. tammikuuta 1771 Tukholma) oli ruotsalainen varas ja huijari, joka teloitettiin Tukholmassa vuonna 1771. Hänet oli tuomittu kuolemaan jo kolmesti aiemmin, mutta joka kerta armahdettu. Guntlack tuli tunnetuksi omaelämäkerrallisesta teoksesta Den uti Smedje-häktet nu fängslade ryktbare bedragaren och tjufven Jacob Guntlacks lefvernes-beskrifning af honom sjelf författad (1770). On tosin epävarmaa, kirjoittiko hän sen itse, mutta hän todennäköisesti ainakin osallistui sen laatimiseen. Lisäksi Guntlack esiintyi hahmona poliittisissa pamfleteissa.
Elämä

Guntlackin ollessa 12-vuotias hänen äitinsä myrkytti rakastajansa kanssa Guntlackin isän. Molemmat saivat murhasta kuolemantuomion, ja Guntlack joutui orpokotiin. Hän karkasi sieltä muutaman kuukauden jälkeen, mutta jäi pian kiinni varkaudesta ja tuomittiin kolmeksi vuodeksi pakkotyöhön. Tämän jälkeen seuraava asia, joka hänen elämästään tiedetään varmasti, on hänen astumisensa asepalvelukseen syyskuussa 1763. Maaliskuussa 1764 Guntlack istui jälleen syytettynä varkaudesta ja sai kuolemantuomion, jonka hovioikeus muutti 12 vuoden vankeudeksi Vaxholmin linnoituksessa. Hän karkasi sieltä useita kertoja jääden aina kiinni. Pakomatkojensa aikana hän syyllistyi uusiin varkauksiin, ja hänet tuomittiin uudelleen kuolemaan vuonna 1767, mutta jälleen hovioikeus lievensi sen, tällä kertaa hänet lähetettiin 15 vuoden pakkotyöhön rakentamaan Viaporia. Matkalla Guntlack karkasi ja oleskeli sen jälkeen Suomessa salanimellä Anders Falck. Lohjan kihlakunnanoikeus tuomitsi hänet kolmannen kerran kuolemaan varkaudesta vuonna 1768, mutta Turun hovioikeus päätti lähettää hänet takaisin Tukholmaan. Matkalla hän onnistui jälleen pakenemaan. Toukokuussa 1769 hän jäi kiinni, ja huhtikuussa 1770 Tukholman kämnerinoikeus tuomitsi hänet kuolemaan. Tällä kertaa tuomio vahvistettiin hovioikeudessa ja pantiin täytäntöön Tukholman eteläisen kaupungintullin ulkopuolella 16. tammikuuta 1771.
Ismo Junni

Ismo Kullervo Junni (kesäkuu 1943 – 3. marraskuuta 1995 Helsinki) oli suomalainen sarjamurhaaja, joka surmasi vaimonsa ja neljä ryyppykaveriaan. Useat hänen suorittamistaan surmatöistä olivat murhapolttoja Kivinokan kesämaja-alueella Helsingissä.
Ominaista Junnin tekemille surmatöille oli se, että hän irrotti uhreiltansa hampaita. Esimerkiksi pahoinpitelyn päätteeksi hän kiskoi vaimoltaan irti hampaan ja myöhemmin varasti uhrinsa hammasproteesin, jota esitteli ryyppykavereilleen.
Henkirikokset

Junni teki ensimmäisen henkirikoksensa elokuussa 1980, jolloin hän surmasi Helsingin Kontulassa vuotta nuoremman vaimonsa. Ismo Junnia kuultiin asiassa, mutta todisteet eivät riittäneet häntä vastaan. Tapaus kirjattiin tapaturmaksi.
Seuraavan surman Junni teki Kivinokan kesämaja-alueella heinäkuussa 1986. Tällöin uhreiksi joutuivat hänen ryyppykaverinsa Seppo Mäntyniemi ja Juha Väre. Surmatyöt Junni täydensi sytyttämällä kesämajan tuleen.
Syyskuussa 1986 Junni surmasi ryyppykaverinsa Matti Haapasen polttamalla tämän kesämajaansa.
Viimeinen surmatyö tapahtui vuonna 1988. Tällöin Junni poltti Pauli Sirosen tämän kesämajaan.
Junni osoitti sairaalloista kiinnostusta kalmoihin, ja hän jopa pyrki ruumishuoneelle töihin, jonne häntä ei kuitenkaan huolittu.
Kiinnijääminen

Vuonna 1990 Junnin täysi-ikäiseksi varttunut poika paljasti poliisille, että äidin kuolema ei ollut tapaturma. Ismo Junni otettiin kuulusteluihin, jossa hän yllättäen tunnusti kaikki surmatyöt vuosien varrelta.
Helsingin raastuvanoikeudessa Junni perui tunnustuksensa ja väitti pyrkineensä miellyttämään kuulustelijoitaan. Raastuvanoikeus kuitenkin katsoi hänet syylliseksi vaimonsa tappoon, Seppo Mäntyniemen, Juha Väreen, Matti Haapasen ja Pauli Sirosen murhiin sekä murhapolttoihin ja tuomitsi tämän elinkautiseen vankeuteen helmikuussa 1992.
Helsingin hovioikeus muutti vaimon kuoleman rikosnimikkeen törkeäksi pahoinpitelyksi ja törkeäksi kuolemantuottamukseksi. Rangaistusseuraamus ei kuitenkaan muuttunut. Junni kuoli vuonna 1995 suorittaessaan elinkautista rangaistustaan.
Aiheesta muualla

Rikostarinoita Suomesta: Hammasmurhaaja Elävä arkisto. Yle.
Izhar Cohen

Izhar Cohen vuonna 1995.
Izhar Cohen (hepreaksi יזהר כהן, s. 13. maaliskuuta 1951 Giv'atayim, Israel) on israelilainen laulaja ja näyttelijä.
Izhar Cohen voitti vuoden 1978 Eurovision laulukilpailun kappaleella A-ba-ni-bi yhdessä musiikkiryhmä Alphabetan kanssa. Cohen edusti Israelia myös vuoden 1985 Euroviisuissa kappaleella Ole ole sijoittuen viidenneksi. Cohen on myös toiminut näyttelijänä Haifan teatterissa.
Aiheesta muualla

A-ba-ni-bi lyric with English translation
Ole ole lyric with English translation
Izhar Cohen Internet Movie Databasessa. (englanniksi)
voittajat
| --- | --- |
1950–luku:   1956: Lys Assia  1957: Corry Brokken  1958: André Claveau  1959: Teddy Scholten 
1960–luku:   1960: Jacqueline Boyer  1961: Jean-Claude Pascal  1962: Isabelle Aubret  1963: Grethe & Jørgen Ingmann  1964: Gigliola Cinquetti  1965: France Gall  1966: Udo Jürgens  1967: Sandie Shaw  1968: Massiel  1969: Frida Boccara · Lenny Kuhr · Lulu · Salomé 
1970–luku:   1970: Dana  1971: Séverine  1972: Vicky Leandros  1973: Anne-Marie David  1974: Abba  1975: Teach-In  1976: Brotherhood of Man  1977: Marie Myriam  1978: Izhar Cohen / Alphabeta  1979: Gali Atari / Milk & Honey 
1980–luku:   1980: Johnny Logan  1981: Bucks Fizz  1982: Nicole  1983: Corinne Hermès  1984: Herreys  1985: Bobbysocks  1986: Sandra Kim  1987: Johnny Logan  1988: Céline Dion  1989: Riva 
1990–luku:   1990: Toto Cutugno  1991: Carola  1992: Linda Martin  1993: Niamh Kavanagh  1994: Paul Harrington / Charlie McGettigan  1995: Secret Garden  1996: Eimear Quinn  1997: Katrina and the Waves  1998: Dana International  1999: Charlotte Nilsson 
2000–luku:   2000: Olsen Brothers  2001: Tanel Padar / Dave Benton / 2XL  2002: Marie N  2003: Sertab Erener  2004: Ruslana  2005: Elena Paparizou  2006: Lordi  2007: Marija Šerifović  2008: Dima Bilan  2009: Alexander Rybak 
2010–luku:   2010: Lena  2011: Ell & Nikki  2012: Loreen  2013: Emmelie de Forest  2014: Conchita Wurst  2015: Måns Zelmerlöw  2016: Jamala  2017: Salvador Sobral  2018: Netta Barzilai  2019: Duncan Laurence 
2020–luku:   2020: Ei järjestetty  2021: Måneskin  2022: Kalush Orchestra  2023: Loreen  2024: Nemo
Johan De Moor

Johan De Moor (s. 17. lokakuuta 1953) on belgialainen sarjakuvapiirtäjä. Myös hänen isänsä Bob De Moor oli sarjakuvapiirtäjä.[lähde? ]  De Moorin piirtämistä sarjakuvista on suomennettu Kaspar Keskiyö.
Jardar

| Jardar |
| --- | --- |
Sukupuoli:  mies
Nimen merkitys:  "maa"
Nimen alkuperä:  muinaispohjoismainen
Levinneisyys:  Norja
Infobox OKNimi-testi OK: 
Jardar on muinaispohjoismaista alkuperää oleva miehen etunimi, joka viittaa maahan (jarð). Nimen sai Norjassa 310 henkilöä vuosina 1900–2017 ja sen nimipäivää vietetään siellä 14. helmikuuta.
Tunnettuja Jardar-nimisiä

Jardar Lunde (1909–1990), norjalainen kuvataiteilija
Milla Mattila

Milla Mattila on suomalainen juontaja ja toimittaja, joka juontaa Aito Iskelmän iltapäivää. Vuoden 2019 joulukuuhun hän juonsi Radio Suomipopin viikonloppua.
Minnetonka

Minnetonka voi viitata ainakin seuraaviin:
Minnetonkajärvi (Lake Minnetonka), järvi Minnesotan osavaltiossa
Minnetonka (Minnesota), kaupunki Minnesotan osavaltiossa
Minnetonka High School, Minnesotan Minnetonkassa oleva oppilaitos
Minnetonka Beach, kaupunki Minnesotan osavaltiossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Minnetonka”, voi hakea sivunnimihaulla, laajalla sivunnimihaulla tai tekstihaulla.